stanford-oval/wikipedia huggingface dataset:
מי זו אמריקה?
הפצה > השלכות פוליטיות

לאחר שידורו הראשון של הפרק השני בסדרה ב-22 ביולי 2018, ג'ייסון ספנסר, נציג המפלגה הרפובליקנית בבית התחתון של מדינת ג'ורג'יה, ספג ביקורות נוקבות משני צידי הקשת הפוליטית, לאחר שנראה על המסך כשהוא צועק כינויי גנאי גזעניים וחושף את ישבנו. ב-24 ביולי 2018 הוכרז כי ספנסר יתפטר מכהונתו החל מיום 31 ביולי 2018.‏
הפצה > הפצה

ב-15 ביולי 2018, הסדרה עלתה לשידור לראשונה בערוץ CraveTV בקנדה וב-Stan באוסטרליה. ב-16 ביולי 2018 הסדרה עלתה בערוץ 4 בבריטניה ובערוץ Canal + בצרפת. ב-17 ביולי 2018 הסדרה עלתה בערוץ Sky Atlantic בגרמניה.
ביקורות ותגובות > ביקורות

הסדרה קיבלה הן ביקורות חיוביות והן ביקורות שליליות מצד המבקרים. באתר האינטרנט Rotten Tomatoes, הסדרה קיבלה דירוג של 59% עם ציון ממוצע של 6 מתוך 10 המבוסס על 61 ביקורות. על פי דעת הרוב, נכתב: "מצחיקה להפליא ורלוונטית כל כך, מי אמריקה? מוכיחה שלסשה ברון כהן עדיין יש משהו לומר, אף על פי שייתכן והגישה הניהיליסטית שלה היא לא הדרך הנכונה לומר את זה." האתר Metacritic, אשר משתמש בממוצע משוקלל, העניק לסדרה ציון של 59 מתוך 100 על בסיס 22 מבקרים, המציין "ביקורות מעורבות או ממוצעות".
בביקורת שפורסמה בעיתון הניו יורק טיימס, המבקר מייק הייל כינה את פרק הפתיחה "פושר וחסר חשיבות" והשווה את התוכנית לעומת יצירותיו הקודמות של ברון כהן, וכתב כי "מר כהן נשאר שחקן ותסריטאי חזק, ובעוד הדמויות החדשות האלו אינן מצחיקות כמו עלי ג'י או בוראט, עדיין יש להן את הרגעים שלהן". בביקורת נוספת, לינדה הולמס (NPR) כינתה את הפרק הראשון "פגיעה והחטאה", כשהיא משבחת את דמותו של ערן מורד בפרק הפתיחה ומותחת ביקורת על הדמויות האחרות: "בפרק הבכורה, היו שלושה קטעים חלשים וחסרי השראה, ואחד היה פגיעה ישירה. הצפייה בתוכנית הזו תלויה באיך אתם מרגישים לגבי היחס הזה, כמה סבלנות יש לכם, ועד כמה אתם חושבים שכהן מצחיק". ג'ן צ'ייני (Vulture) כתבה על הרלוונטיות והפוטנציאל של הסדרה למדיניותה הפוליטית של ארצות הברית בעת שזו עלתה לשידור לראשונה, וכתבה: "כאשר התוכנית מדויקת, כמו בקטע 'Kill or Be Killed', זה לא רק מזכיר לנו כי המלכים שלנו עירומים. זה חושף אותם כשהם מסתובבים עירומים וחסרי כל בושה". בביקורת אחרת של דארן פרניץ' מהאנטרטיינמנט ויקלי, העניק המבקר לפרק הפתיחה הציון C+ וכתב כי "יש כמה צחוקים במי זו אמריקה?, אבל התחושה הכללית מהתוכנית היא עייפות. האינסטינקטים הקומיים של כהן מרגישים נקודתיים בצורה הגרועה ביותר. כמה פוליטיקאים אמרו דברים מטורפים בטלוויזיה? זה כבר לא מוזר. זה הכרחי". בביקורת חיובית יותר, סוניה סאראייה מהואניטי פייר שיבחה את התוכנית, וכתבה: "המאמצים הכבירים שכהן עובר על מנת לתפוס, לרמות, או להעליב את המטרות שלו הם הן קצת מתישים והן קצת חסרי טעם – אבל אינני יכולה להכחיש ש'מי זה אמריקה?' גם מצחיקה, ברגע שאתה מתגבר על ההלם ועל האימה".
ביקורות ותגובות > רייטינג

בטלוויזיה, הפרק הראשון של הסדרה זכה לדירוג של 0.1 בקרב קהל הצופים שבגילאי 18–49 שהם כ-327 אלף צופים. שירותי סטרימינג ווידאו על פי דרישה הוסיפו עוד 301 אלף צופים, והגדילו את מספר הצופים הכולל ל-628 אלף איש. הפרק הגיע למקום ה-70 בדירוג השידורים של תוכניות מקוריות ששודרו בטלוויזיה בכבלים באותו הערב. רשת שואוטיים דיווחה כי לפרק היו יותר ממיליון צופים ביום שבו הסדרה עלתה לשידור, כאשר כל הפלטפורמות של הרשת מתווספות יחד. עוד דיווחה הרשת כי הסדרה הביאה למספר הרב ביותר של הרשמות לשירותי הסטרימינג שלה ביום אחד ב-2018.‏
ישראל ברדוגו

| --- | --- |
ישראל ברדוגו מקבל פרס מראש ממשלת ישראל בנימין נתניהו, ינואר 2014
ישראל ברדוגו מקבל פרס מראש ממשלת ישראל בנימין נתניהו, ינואר 2014
 לידה:  1 במאי 1984 (בן 40) כ"ט בניסן תשמ"ד ירושלים, ישראל ישראל
 לאום:  ישראלי
 תחום יצירה:  צילום
 זרם באמנות:  צילום דוקומנטרי
 http://www.bardugo.com
ישראל ברדוגו (נולד ב-1 במאי 1984) הוא צלם ישראלי, העוסק בצילום אווירי ודוקומנטרי. מתעד גם קהילות יהודיות בעולם.
ביוגרפיה

ברדוגו נולד בירושלים, בהמשך עברה משפחתו לשליחות בעיר מגדל העמק. משפחתו עסקה בתחום הצילום באירופה ואביו עסק בצילום אווירי מבצעי במסגרת שירותו בחיל האוויר הישראלי. למד במוסדות חב"ד ובישיבות תומכי תמימים בישראל ובניו יורק. במקביל החל לעבוד עם הצלם האמריקאי סיימון רומאני. כשחזר לישראל עסק בהקמה של אתרי אינטרנט כאשר הוא משמש להם עורך וצלם ואף פנה ללימודי משפטים - ולאחר סיומם פנה לעסוק בדיני קניין רוחני.
עשייה בתחום הצילום

ברדוגו עורך פרויקט ארוך שנים של צילומי אוויר, המתעד את התפתחותה של ישראל. החל משנת 2015, תצלומי הפרויקט מוצגים במסגרת שיתוף פעולה של ברדוגו עם אתר ynet מדי יום העצמאות. בפברואר 2021 נהרג בתאונת מסוק הטייס הראשי של הפרויקט, עמוס גבעול.
בין הפרויקטים הבולטים שביצע: תיעוד בניית מגדל החירות בניו יורק, צילום מהאוויר של המונדיאל בברזיל בשנת 2014 וחגיגות החנוכה בבית הלבן בוושינגטון. תמונה שצילם בביתו של הרב עובדיה יוסף, שבועות ספורים לפני מותו, הפכה שנה לאחר מכן לבול ממלכתי של דואר ישראל. ב-2005 תיעד את ההתנתקות מגוש קטיף.
ב-2008 נבחר לאחד מחמשת הצלמים הבולטים בישראל של מגזין "דיגיטל ישראל". ב-2011 החל לפרסם במקור ראשון את הטור המצולם "ברדוגו בדרכים". ב-2014 זכה בפרס התמונה הטובה ביותר של לע"מ. את הפרס העניק לו ראש הממשלה בנימין נתניהו. ב-2016 הפיק תערוכת צילומים בירושלים.
החל משנת 2014, ברדוגו מצלם את סדרת הספרים ילדים בשליחות, סדרה המתעדת את חיי ילדי השלוחים של חב"ד ברחבי העולם. הסדרה צולמה בסיביר, טוקיו, בנגקוק, אוסלו, קזבלנקה, ונציה, אסונסיון, ג'קסון הול, אבוג'ה ואף בישראל.
ב-2016 הפיק תערוכת צילומים שהוצגה בירושלים, ובשנת 2018 הוצגו יצירותיו ברחבת הכותל המערבי.
בנובמבר 2017 במסגרת צילומים בניגריה הגיע ברדוגו לכפר בו הכה ארגון הטרור בוקו חראם וסייע לתושבים עם ציוד ותרופות. ביולי 2018 בעקבות טרור העפיפונים יצא בפרויקט תיעוד היקף השריפות ביישובי עוטף עזה מהאוויר.
בינואר 2022 נבחר ברדוגו על ידי מגזין Forbes כאחד מחמשת הצלמים הישראלים המובילים בשוק הבינלאומי, צלמים אשר מוכרים את יצירותיהם בעשרות אלפי דולרים.
ברדוגו משמש כראש תחום מדיניות באיגוד הצלמים הישראלי, והופיע בדיוני ועדות הכנסת כמשפטן וכנציג היוצרים.
זכויות יוצרים

ברדוגו הגיש תביעות רבות כנגד תאגידים ורשויות בטענה שאלו מפרים את זכויות היוצרים שלו וגורמים לו לנזקים.
באוקטובר 2018 זכה ברדוגו ב-50,000 שקלים בתביעה שניהל כנגד "ידיעות ספרים" וכן בצו האוסר על ההוצאה למכור שני ספרים שבהם צילומיו.
באפריל 2020 זכה בתביעה מול משרד החוץ ב-200,000 ₪.
בדצמבר 2020 זכה בתביעה מול משרד האנרגיה בסכום של 30,000 ש"ח בגין שימוש בתצלום במצגת ממשלתית. על פסק דין זה הגיש ברדוגו ערעור בטענה כי הסכום הנפסק נמוך וסכום הפיצוי הוגדל ל-76,000 ש"ח. בספטמבר 2020 קבע בית המשפט המחוזי בתל אביב כי חברת אדריכלות שפרסמה תצלום של ברדוגו ללא אישורו בתערוכה בינלאומית תפצה אותו ב-65,000 ש"ח.
בספטמבר 2021 זכה ברדוגו בלמעלה מ-100,000 ₪ במסגרת תביעה שניהל מול עיריית חיפה לאחר שזו עשתה שימוש בשני תצלומי אוויר שערכם עשרות אלפי שקלים. במסגרת התביעה נדחתה הטענה כי ברדוגו היה צריך לבקש אישור מהעירייה כדי לצלם בשטחה.
חיים אישיים

ברדוגו נשוי בשנית לשירן אוריאל ולו 2 ילדים מהנישואים הראשונים.
הערות שוליים

↑  הכי יפה בארץ: צילומי אוויר מרהיבים של ישראל, באתר ynet, 14 באפריל 2021
↑  איתי בלומנטל, טייס קוברה לשעבר בחיל האוויר: זהו אחד מההרוגים בהתרסקות, באתר ynet, 14 בפברואר 2021
↑  יאיר טוקר, ‏הבול הממלכתי לזכר מרן הרב עובדיה יוסף, באתר כיכר השבת, 28 בספטמבר 2014
↑  יוסי כץ, בחמישייה הפותחת - ישראל ברדוגו, באתר בחדרי חרדים
↑  יאיר טוקר, ‏הצלם החרדי ישראל ברדוגו זכה ב'פוליצר הישראלי', באתר כיכר השבת, 18 בינואר 2014
↑  יאיר טוקר, ‏התערוכה המרהיבה של ישראל ברדוגו, באתר כיכר השבת, 12 בספטמבר 2016
↑   ראיון בערוץ 20, סרטון  באתר יוטיוב
↑  כפרה עליהם: במרוקו מתכוננים ליום הכיפורים, באתר ynet, 20 בספטמבר 2015
↑  התערוכה המרהיבה של ישראל ברדוגו • צפו, באתר כיכר השבת
↑  Top Five Israeli Photographers , באתר Forbes
↑  Israeli Copyright Law Changes Spark Opposition (Corrected) - ראיון של ברדוגו לרשת בלומברג, באתר news.bloomberglaw.com (באנגלית)
↑   רפאלה גויכמן, חבר הכנסת נדרש לשלם 4,000 שקל - והחליט לשנות את החוק, באתר TheMarker‏, 7 באוגוסט 2018
↑  ישראל ברדוגו יקבל 50.000 שח, באתר כל הזמן
↑  אורן פרסיקו, קשיי הטמעה - משרד החוץ יפצה צלם עיתונות ב-200 אלף שקל בשל שימוש בתמונותיו מבלי לשלם ומבלי לתת קרדיט, באתר העין השביעית, 26 באפריל 2020
↑  https://www.kolhazman.co.il/455234
↑  יעקב לביא, חברת אדריכלות תשלם 65 אלף ש' בגלל תמונה, באתר ynet, 30 בספטמבר 2020
↑  https://www.law.co.il/computer-law/2021/09/08/bardugo-v-haifa-municipality/
↑  https://www.youtube.com/watch?v=EiPDHNx_51I
| --- | --- |
בקרת זהויות :  NLI: 987007479467405171  VIAF: 308260461   WorldCat (עם VIAF): 308260461 
ישראל ברדוגו במהלך טיסת צילום
צילום של ישראל ברדוגו מוצג בתערוכה ברחבת הכותל המערבי,  2018
כרמן סנדייגו (סדרת טלוויזיה)

| --- | --- |

כותרת הפתיחה
 מבוסס על:  דמותה של כרמן סנדייגו מאת "Broderbund"
 שיר הנושא:  "כרמן סנדייגו" בביצועה של ראקל קסטרו
 סוגה:  הרפתקאות פעולה קומדיה בידור לכל המשפחה
 יוצרים:  דווין קפיזי
 בימוי:  ג'וס האמפרי קני פארק מארק וסט בימוי עיצוב וארט: קווין דארט Chromosphere
 מדבבים:  ג'ינה רודריגז פין וולפהארד אבי טרוט מייקל האולי
 פסקול:  סטיב ד'אנג'לו לורנצו קסטלי
 ארץ מקור:  ארצות הברית ארצות הברית קנדה קנדה
 שפות:  אנגלית
 מספר עונות:  4
 מספר פרקים:  33
 הפקה
 מפיק:  בריאן הולמה
 מפיקים בפועל:  קרוליין פרייזר סי. ג'יי. קטלר אן לוי קירסטן ניולנדס
 חברת הפקה:  DHX Media HMH Productions
 הפצה:  נטפליקס
 אורך פרק:  24-33 דקות
 שידור
 רשת שידור:  נטפליקס
 תקופת שידור מקורית:  18 בינואר 2019 – 15 בינואר 2021
 קישורים חיצוניים
 אתר רשמי
 דף התוכנית ב-IMDb
כרמן סאנדייגו (באנגלית: Carmen Sandiego) היא סדרת טלוויזיה מונפשת מסוגת פעולה-הרפתקאות בעלת אלמנטים חינוכיים, שנוצרה עבור "נטפליקס" ומבוססת על זיכיון באותו השם שנוצרה על ידי חברת "Broderbund". הסדרה כוללת "מבט בהמשכים על סיפור הרקע של כרמן המסופר מנקודת מבטה", ומשמשת כסיפור מוצא עבור הגנבת הבדיונית בעלת אותו השם, וכן מהווה את העיבוד הרביעי לדמותה.
העונה הראשונה עלתה לשידור ב-18 בינואר 2019. העונה השנייה עלתה לשידור ב-1 באוקטובר 2019. עונתה השלישית של הסדרה עלתה לשידור ב-1 באוקטובר 2020. עונתה הרביעית של הסדרה, שהוכרזה בהמשך בתור עונתה האחרונה, עלתה ב-15 בינואר 2021. פרק אינטראקטיבי, שנקרא "כרמן סנדייגו: לגנוב או לא לגנוב?", עלה לשידור ב-10 במרץ 2020.
תקציר העלילה

העונה הראשונה פורשת את עלילותיה של כרמן סאנדייגו, רובין הוד מודרנית לבושה באדום, המטיילת ברחבי העולם וגונבת מארגון פשע חשאי בשם "וייל", ומגוללת את סיפור המקור שלה. כרמן מלווה על ידי ההאקר שלה, פלייר, ועוזריה, זאק ואייבי. על אף מעשיה למניעת הנזקים שוייל מותיר אחריו, כרמן נתפסת בפומבי כפושעת על ידי רוב רשויות אכיפת החוק - או למעשה, נתפסת כפושעת מומחית בשל אמות המידה הגדולות והתיאטרליות הרבה שמאפיינים את מעשי השוד שהיא מבצעת.
תמה חוזרת במהלך הסדרה, ובעונה הראשונה בכלל, היא הנטייה החוזרת ונשנית של וייל ו"אקמי", ארגון המנוגד לוייל, להניח הנחות שגויות לגבי מעשיה של כרמן.
בעונה השנייה, כרמן מתחילה לחפש תשובות על עברה, ואילו וייל מתאמצים למנוע מכספם לצלול עוד יותר לחובות כלכליים קשים; במקביל, כרמן והמפקדת עושות ברית רופפת במטרה להוריד את וייל.
צוות השחקנים והדמויות > ראשי

כרמן סאנדייגו / כבשה שחורה (ג'ינה רודריגז) - הגיבורה המפורסמת המבקשת לפרק את ארגון הפשע וייל ולתרום את כספם הגנוב למטרות הומניטריות; ההכנסות עוברות דרך הצדקה של כרמן, "כבשה שחורה בע"מ". בעיבוד הנוכחי, דמותה של כרמן שונתה באופן מובהק מעיבודים קודמים של דמותה, שהיו מנהיגות של וייל. וגנבת מומחית. בסוף העונה השנייה, כרמן לומדת שייתכן שאמה עדיין בחיים, ושמה לה למטרה למצוא את אמה.
שחקן (פין וולפהארד) - האקר בעל כובע לבן ממפלי הניאגרה, שעוזר לכרמן לתכנן את מעשי השוד שלה. פלייר גם מספק לכרמן מידע על המקומות בהם היא מבקרת, מעדכן אותה במידע על רשויות המקומיות ועל אפשרויות שהיא אולי פספסה.
אייבי (אבי טרוט) - נערה מבוסטון שמסייעת לכרמן עם אחיה הצעיר, זאק. אייבי הצטרפה לכרמן לאחר שעזרה לה עם שדידת חנות סופגניות שהייתה שייכת לוייל. לעיתים קרובות, אייבי יוצרת הסחות דעת עבור כרמן, או באמצעות התחפשות או כישוריה ההנדסיים; היא יותר מלומדת מזאק.
זאק (מייקל האוולי) - נער מבוסטון שמסייע לכרמן עם אחותו הגדולה, אייבי. זאק הצטרף לכרמן לאחר שסייע בשדידת חנות סופגניות שהייתה שייכת לוייל. זאק משמשת כנהג המילוט של כרמן. שלא כמו אייבי, זאק פחות מנוסה בהסוואה והמסתערבות.
צוות השחקנים והדמויות > ארגון "אקמי"

הצ'יף (דון לואיס) - ראש ארגון "אקמי"; המופיעה בעיקר באמצעות הולוגרמה במהלך רוב הסדרה. המפקדת מאמינה כי כרמן עשויה להיות המפתח של ארגון אקמי להוכחת קיומו ונפילתו של ארגון וייל. בסוף העונה השנייה, מתגלה כי שמה היא תמרה פרייזר, וכי היא זו שהרגה את אביה של כרמן, דקסטר וולף, בטעות. המפקדת מתוארת כאובססיבית במרדפה אחר מציאת ראיות נגד וייל ממניעים לא ידועים.
צ'ייס דבנו (רפאל פטרדי) - סוכן אינטרפול צרפתי שהופך במהלך העונה הראשונה לבלש באקמי. דבנו, יחד עם ג'וליה, הוא אחד משני הסוכנים היחידים שהתקרבו מספיק כדי לראות את פניה של כרמן. דבנו מתואר כאדם יהיר, פומפוזי ובעל הערכה-עצמית מופרזת. בסוף העונה הראשונה, צ'ייס מוכנס לתרדמה שנגרמה על ידי מכשיר שהמאמנת ושאדוסאן השתמשו בו עליו במטרה לגרום לו לענות על שאלותיהם. בעונה השנייה, לאחר שהתעורר מהתרדמת, הוא מפוטר מעבודתו וחוזר לאינטרפול עם עבודה שולחנית, אך בסיום העונה השנייה, הוא מושב לעבודתו באקמי.
ג'וליה ארג'נט (צ'רלט צ'ונג) - סוכנת אינטרפול בריטית-אסייאתית שהופכת במהלך הראשונה לבלשית באקמי. בניגוד לדבנו, ג'וליה היא אינטליגנטית מאוד, מוכשרת ובעלת יכולות תפיסתיות גבוהות. ג'וליה, יחד איתו, היא אחת משני הסוכנים היחידים שהתקרבו מספיק כדי לראות את פניה של כרמן. שלא כמו צ'ייס, שמאשים את כרמן ללא הרף במעשיהם של וייל, ג'וליה פתוחה יותר להאמין כי כרמן גונבת מגנבים אחרים. בעונה השנייה, ג'וליה מנסה באופן פעיל לגייס את כרמן לאקמי, אך ללא הצלחה. בספיישל האינטראקטיבי "לגנוב או לא לגנוב" מרומז כי יש לה רגשות כלפי כרמן.
זארי (שרון מוטו) - סוכנת אקמי שהופכת לפרטנר של ארג'נט במהלך העונה השנייה לאחר שדבנו מפוטר מתפקידו,בהמשך היא ממשיכה להיות סוכנת באקמי שרואים מספר פעמים.
צוות השחקנים והדמויות > עונה 1

|  מספר פרק  |  מספר פרק בעונה  |  שם הפרק באנגלית  |  שם הפרק בעברית  |  בימוי  |  כתיבה  |  תאריך שידור מקורי  |
| --- | --- | --- | --- | --- | --- | --- |
| 1 | 1 | Becoming Carmen Sandiego (Part 1) | להפוך לכרמן סנדייגו: חלק 1 | ג'וס האמפרי וקני פארק | דווין קפיזי | ‏18 בינואר 2019 |
| 2 | 2 | Becoming Carmen Sandiego" (Part 2) | להפוך לכרמן סנדייגו: חלק 2 | ג'וס האמפרי וקני פארק | דווין קפיזי | ‏18 בינואר 2019 |
| 3 | 3 | The Sticky Rice Caper | מבצע אורז דביק | קני פארק | מאי צ'אן | ‏18 בינואר 2019 |
| 4 | 4 | The Fishy Doubloon Caper | מבצע המטבע והדג | ג'וס האמפרי | בטי טינקר | ‏18 בינואר 2019 |
| 5 | 5 | The Duke of Vermeer Caper | מבצע הדוכס מוורמיר | קני פארק | גרג ארנסטרום | ‏18 בינואר 2019 |
| 6 | 6 | The Opera in the Outback Caper | מבצע האופרה בערבות | ג'וס האמפרי | בטי טינקר | ‏18 בינואר 2019 |
| 7 | 7 | The Chasing Paper Caper | מבצע לרדוף אחרי נייר | קני פארק | גרג ארנסטרום | ‏18 בינואר 2019 |
| 8 | 8 | The Lucky Cat Caper | מבצע חתול מזל | ג'וס האמפרי | מאי צ'אן | ‏18 בינואר 2019 |
| 9 | 9 | The French Connection Caper | מבצע הקשר הצרפתי | קני פארק | דווין קפיזי | ‏18 בינואר 2019 |
צוות השחקנים והדמויות > עונה 2

|  מספר פרק  |  מספר פרק בעונה  |  שם הפרק באנגלית  |  שם הפרק בעברית  |  בימוי  |  כתיבה  |  תאריך שידור מקורי  |
| --- | --- | --- | --- | --- | --- | --- |
| 10 | 1 | The Hot Rocks of Rio Caper" (Part 1) | אבנים חמות בריו: חלק 1 | ג'וס האמפרי | בטי טינקר | ‏1 באוקטובר 2019 |
| 11 | 2 | The Hot Rocks of Rio Caper" (Part 2) | אבנים חמות בריו: חלק 2 | קני פארק | גרג ארנסטרום | ‏1 באוקטובר 2019 |
| 12 | 3 | The Daisho Caper | דאישו | קני פארק | גרג ארנסטרום | ‏1 באוקטובר 2019 |
| 13 | 4 | The Fashionista Caper | פאשניסטה | ג'וס האמפרי | בטי טינקר | ‏1 באוקטובר 2019 |
| 14 | 5 | The Boston Tea Party Caper | מסיבת התה של בוסטון | קני פארק | בטי טינקר | ‏1 באוקטובר 2019 |
| 15 | 6 | The Need For Speed Caper | צורך במהירות | ג'וס האמפרי | גרג ארנסטרום | ‏1 באוקטובר 2019 |
| 16 | 7 | The Crackle Goes Kiwi Caper | הקראקל הופך לקיווי | ג'וס האמפרי | סטיבן מלצ'ינג | ‏1 באוקטובר 2019 |
| 17 | 8 | The Stockholm Syndrome Caper | תסמונת סטוקהולם | קני פארק ומארק וסט | בנג'מין טאונסנד | ‏1 באוקטובר 2019 |
| 18 | 9 | The African Ice Caper | קרח אפריקאי | ג'וס האמפרי | סטיבן מלצ'ינג | ‏1 באוקטובר 2019 |
| 19 | 10 | The Deep Dive Caper | צלילה לעומק | קני פארק ומארק וסט | דווין קפיזי | ‏1 באוקטובר 2019 |
צוות השחקנים והדמויות > ספיישל

ב-10 במרץ 2020, נטפליקס העלתה לשידור פרק אינטראקטיבי בשם "כרמן סנדייגו: לגנוב או לא לגנוב?". במהלך הניסיון לגנוב מבניין המשמש לפעילות של ארגון "וייל", כרמן מגלה כי חבריה, זאק ואייבי, נחטפו על ידי "וייל", המאיים לשטוף את מוחם של השניים, אלא אם כן היא תגנוב מספר חפצים יקרי-ערך עבורם. לפרק ישנם מספר סופים בהתאם לבחירותיו של הצופה. עם ההגעה לסוף הטוב, נחשפת סצנת בונוס בה כל הדמויות שרות את שיר הנושא מהעיבוד הטלוויזיוני משנות ה-90, "היכן בעולם נמצאת כרמן סנדייגו?".
|  מספר פרק  |  שם הפרק באנגלית  |  שם הפרק בעברית  |  בימוי  |  כתיבה  |  תאריך שידור מקורי  |
| --- | --- | --- | --- | --- | --- |
| 20 | Carmen Sandiego: To Steal or Not to Steal | כרמן סנדייגו: לגנוב או לא לגנוב? | ג'וס האמפרי, קני פארק ומארק וסט | דווין קפיזי, מאי צ'אן, סאם ניסון, סוזן או'קונור, גרג ארנסטרום ובקי טינקר | 10 במרץ 2020 |
צוות השחקנים והדמויות > עונה 3

|  מספר פרק  |  מספר פרק בעונה  |  שם הפרק באנגלית  |  שם הפרק בעברית  |  בימוי  |  כתיבה  |  תאריך שידור מקורי  |
| --- | --- | --- | --- | --- | --- | --- |
| 21 | 1 | The Luchadora Tango Caper | טנגו לוצ'דורה | ג'וס האמפרי | דווין קפיזי | ‏1 באוקטובר 2020 |
| 22 | 2 | The Day of the Dead Caper | יום המתים | מייק וסט | שרון פלין | ‏1 באוקטובר 2020 |
| 23 | 3 | The Haunted Bayou Caper | הביצות הרדופות | ג'וס האמפרי | קתרין לין | ‏1 באוקטובר 2020 |
| 24 | 4 | The Masks of Venice Caper | המסכות של ונציה | מייק וסט | סטיבן מלצ'ינג | ‏1 באוקטובר 2020 |
| 25 | 5 | The Jolly Good Show Caper | מה טוב ומה נעים | ג'וס האמפרי | גרג ארנסטרום | ‏1 באוקטובר 2020 |
צוות השחקנים והדמויות > עונה 4

|  מספר פרק  |  מספר פרק בעונה  |  שם הפרק באנגלית  |  שם הפרק בעברית  |  בימוי  |  כתיבה  |  תאריך שידור מקורי  |
| --- | --- | --- | --- | --- | --- | --- |
| 26 | 1 | The Beijing Bullion Caper | יוזמת הזהב בבייג'ינג | מייק וסט | בטי טינקר | ‏15 בינואר 2021 |
| 27 | 2 | The Big Bad Ivy Caper | אייבי אכזרית ומרושעת | ג'וס האמפרי | קתרין לין | ‏15 בינואר 2021 |
| 28 | 3 | The Robo Caper | רובו | מייק וסט | קרלי דנור | ‏15 בינואר 2021 |
| 29 | 4 | The Himalayan Rescue Caper | חילוץ בהרי ההימלאיה | ג'וס האמפרי | גרג ארנסטרום | ‏15 בינואר 2021 |
| 30 | 5 | The V.I.L.E. History Caper | ההיסטוריה של וייל | מייק וסט | גרג ארנסטרום וקתרין לין | ‏15 בינואר 2021 |
| 31 | 6 | The Egyptian Decryption Caper | הצופן המצרי | ג'וס האמפרי | קרלי דנור, ניקול בליסל, שרון פלין וגרג ארנסטרום | ‏15 בינואר 2021 |
| 32 | 7 | The Viennese Waltz Caper | הוואלס הוויאני | מייק וסט | שרון פלין ודווין קפיזי | ‏15 בינואר 2021 |
| 33 | 8 | The Dark Red Caper | רד בצד האפל | ג'וס האמפרי | דווין קפיזי | ‏15 בינואר 2021 |
ביקורות > לפני העלייה לשידור

ההכרזה של "נטפליקס" על הפקת עיבוד חדש לדמותה של כרמן סאנדייגו זכתה תגובה חיובית מצידה של התקשורת, שראתה באור חיובי את חזרתו של זיכיון "כרמן סאנדייגו" למסך הקטן. האתר "TVShowsOnDVD" כתב ש"מדהים לראות את הזיכיון הזה חוזר לטלוויזיה." "הרולינג סטון" חשב שסוגיית סיפור המקור של סדרת הטלוויזיה מציעה את מה שהיה פעם "תור הזהב של התמלילים האהובים על הטלוויזיה". בהתייחסות ל"שמחתם של ילדי שנות ה-90", "מקסים" העלה את האפשרות כי "נטפליקס" תגייס את מבצעי שיר הנושא של הסדרה משנות ה-90, "רוקאפלה" על מנת להלחין את המוזיקה עבור העיבוד הנוכחי. האתר "ScreenRant" ציין כי "אלה שעדיין שומרים זיכרונות חביבים מהזיכיון" יתעניינו באופן בו תוצג הסדרה החדשה; והוסיף כי יש לו "מורשת עלילתית" להחיות. האתר "Dark Horizons" הביעו עצב על כך שעלייתה לשידור של הסדרה נמצא במרחק שנתיים. האתר "Toonzone" תהה אם הסדרה החדשה ישמור על סיפור הרקע של הנבלית חובשת כובע הפדורה האדום, שבאמצע סוף שנות ה-90 של המאה הקודמת כלל בקאנון שלו את עובדת היותה של כרמן סנדייגו סוכנת "אקמי" לפני שמאסה בעבודתה ולכן רצתה להערים על עמיתיה לשעבר. "Gizmodo" העיר שהסדרה החדשה "תביא את הסימן המסחרי של הדמות לקהל חדש".‏ "Pedestrian" חשבו שהמגמה לסדרות כמו הסדרה הנוכחית היה סימן לכך שהמפיקים מתכוונים "ללכוד אנשים במערבולת הנוסטלגיה כלפי מטה".‏ "Fortune" העיר שהסדרה החדשה תציע לנטפליקס "פוטנציאל שיווקי עצום", וכי החברה תוכל ללכת בדרכה של אולפני וולט דיסני על ידי יצירת מרצ'יינדז שיתלוו לסדרות שלה. "Rom-Game" ראה בהכרזה על הפקת הסדרה סימן לכך שנטפליקס התעניינה בעקיפין במורשת המשחקים של הזיכיון.‏ "NerdHQ" ציין כי הסדרה החדשה מציעה הזדמנות להחיות זיכיון "שהיה רדום" ו"גוסס".
ביקורות > אחרי העלייה לשידור

באתר הביקורות "Rotten Tomatoes" עונתה הראשונה של הסדרה זכתה לציון 93% על בסיס 14 ביקורות, והקונצנזוס של האתר כתב על הסדרה כי "האנימציה החיה והשחזור היצירתי של סיפור הרקע כרמן סנדייגו מרוממת את הסדרה הזו מעבר לשורשים החינוכיים שלה."
סימנס דזירו

| --- | --- |

 מאפיינים כלליים
 יצרן:  סימנס 
 
סימנס דזירו (Siemens Desiro) היא סדרת מערכי קרונועים חשמלים (EMU) או בעלי מנוע דיזל (DMU), שפותחה על ידי חטיבת התחבורה של חברת סימנס. הסדרה כוללת מספר דגמים עיקרים: Desiro Classic ,Desiro ML ,Desiro UK ,Desiro City והחדשים יותר Desiro HC ו-Desiro RUS. הרכבות מהדגמים האלה פועלות בעיקר כרכבת פרוורית. רכבות מסדרת סימנס דזירו הן בעלות יכולת האצה המהירה, מה שהופך אותן למתאימות לפעילות בקוים עם מרחקים קצרים בין תחנות. תכנון מודולרי של הסדרה מאפשר לסימנס לספק מערכים בהתאם לדרישות לקוחות במדינות שונות, לכן הדגמים של סימנס דזירו הפכו לנפוצים במדינות רבות באירופה.
השם של הסדרה Desiro נוצר מהמילה האנגלית desire שמשמעותה חֵשֶׁק.
רוב מערכי הסדרה מיוצרים במפעלי סימנס בעיר קרפלד, גרמניה. נסיעות מבחן ונסיעות קבלה מתבצעות במתחם ניסוי רכבתי וגברג-וילדנראת (אנ') של החברה.
מפעילים ודגמים > Desiro Classic

הדגם המקורי והראשוני של דזירו. המערכים מהדגם הזה נבנו בין השנים 1998–2008. קיים בגרסה עם מנוע חשמל או מנוע דיזל.
| דגם | תמונה | מדינה/חברה מפעילה | שנת ייצור | מספר מערכים | מספר קרונות במערך | הנעה |
| --- | --- | --- | --- | --- | --- | --- |
| DB סדרה 642 |  | גרמניה דויטשה באן וחברות פרטיות | 1999–2008 | 305 | 2 | דיזל |
| CFR סדרה 96 |  | רומניה CFR חברת הרכבות הממלכתית של רומניה | 2002–2007 | 120 | 2 | דיזל |
| SŽ סדרה 0–312 ו- 1–312 |  | סלובניה SŽ חברת הרכבות הממלכתית של סלובניה | 2000–2001 | 30 | 2 או 3 | 3 קילו-וולט זרם ישר |
| OSE סדרה 460 |  | יוון OSE חברת הרכבות הממלכתית של יוון | 2004–2006 | 20 | 5 | 25 קילו-וולט זרם חילופין, 50 הרץ |
| OSE סדרה 660 |  | יוון OSE חברת הרכבות הממלכתית של יוון | 2003–2004 | 8 | 2 | דיזל |
| DSB MQ |  | דנמרק DSB חברת הרכבות הממלכתית של דנמרק וחברות פרטיות | 2002–2005 | 28 | 2 | דיזל |
| Siemens Trainguard ETCS |  | MRCE Dispolok, רכבת ניסיונית לבדיקות מערכות ETCS באירופה | 2003 | 1 | 2 | דיזל |
| ÖBB סדרה 5022 |  | אוסטריה ÖBB הרכבת הפדרלית האוסטרית | 2003–2008 | 60 | 2 | דיזל |
| MAV סדרה 416 |  | הונגריה MAV חברת הרכבות הממלכתית של הונגריה | 2002–2006 | 31 | 2 | דיזל |
| BDŽ סדרה 10 |  | בולגריה BDŽ חברת הרכבות הממלכתית של בולגריה | 2005 | 25 | 2 | דיזל |
| BDŽ סדרה 30 |  | בולגריה BDŽ חברת הרכבות הממלכתית של בולגריה | 2007–2008 | 25 | 3/4 | 25 קילו-וולט זרם חילופין, 50 הרץ |
| NCTD Sprinter |  | ארצות הברית NCTD סוכנות תחבורה ציבורית של מחוז צפון סן דייגו, קליפורניה | 2006–2008 | 12 | 2 | דיזל |
Desiro ML

דגם Desiro MainLine הוא גרסת דזירו עם הנעה חשמלית המיועדת לקוים אזורים וקווי S-Bahn במדינות של מרכז אירופה. ביוני 2016 סימנס הציגה את Siemens Mireo כיורשת של Desiro ML.
| דגם | תמונה | מדינה/חברה מפעילה | שנת ייצור | מספר מערכים | מספר קרונות במערך | הנעה |
| --- | --- | --- | --- | --- | --- | --- |
| סדרה 460 |  | גרמניה חברת Trans Regio Deutsche Regionalbahn GmbH | 2007–2008 | 17 | 3 | 15 קילו-וולט זרם חילופין, 16.7 הרץ, קו עילי |
| NMBS/SNCB דגם AM 08 |  | בלגיה NMBS/SNCB חברת הרכבת הממלכתית הבלגית | 2011–2016 | 305 | 3 | 25 קילו-וולט זרם חילופין, 50 הרץ, קו עיל |
| לאסטוצ'קה |  | רוסיה מסילות הברזל הרוסיות | 2011–2013 | 294 | 5 | 25 קילו-וולט זרם חילופין, 50 הרץ, קו עיל |
| ÖBB 4744/4746 |  | אוסטריה הרכבת הפדרלית האוסטרית | 2015 | 200 | 3 | 15 קילו-וולט זרם חילופין, 16.7 הרץ, קו עילי 25 קילו-וולט זרם חילופין, 50 הרץ, קו עיל |
| GySEV 4744 ventus |  | אוסטריה הונגריה Raaberbahn (GySEV) | 2016 | 13 | 3 | 15 קילו-וולט זרם חילופין, 16.7 הרץ, קו עילי 25 קילו-וולט זרם חילופין, 50 הרץ, קו עיל |
| ODEG серии 4746 |  | גרמניה Ostdeutsche Eisenbahn | 2019–2020 | 7 | 3 | 15 קילו-וולט זרם חילופין, 16.7 הרץ, קו עילי 25 קילו-וולט זרם חילופין, 50 הרץ, קו עיל |